CELEX: 62019CA0021
Language: da
Date: 2020-09-03 00:00:00
Title: Forenede sager C-21/19 til C-23/19: Domstolens dom (Femte Afdeling) af 3. september 2020 — straffesag mod XN (sag C-21/19), YO (sag C-22/19) og P. F. Kamstra Recycling BV (sag C-23/19) (anmodning om præjudiciel afgørelse fra Gerechtshof Arnhem-Leeuwarden — Nederlandene) [Præjudiciel forelæggelse – affald – overførsel – forordning (EF) nr. 1013/2006 – affald, som er underlagt proceduren med forudgående skriftlig anmeldelse og samtykke – artikel 1, stk. 3 – overførsler, der er underlagt godkendelseskrav – direktiv 2008/98/EF – artikel 5, stk. 1 – begrebet »biprodukter« – forordning (EF) nr. 1069/2009 – artikel 3, nr. 1) – begrebet »animalske biprodukter« – overførsel af en blanding af animalske biprodukter og andre materialer]

9.11.2020   
            
            
               DA
            
            
               Den Europæiske Unions Tidende
            
            
               C 378/6
            
         
      Domstolens dom (Femte Afdeling) af 3. september 2020 — straffesag mod XN (sag C-21/19), YO (sag C-22/19) og P. F. Kamstra Recycling BV (sag C-23/19) (anmodning om præjudiciel afgørelse fra Gerechtshof Arnhem-Leeuwarden — Nederlandene)
      (Forenede sager C-21/19 til C-23/19) (1)
      
      (Præjudiciel forelæggelse - affald - overførsel - forordning (EF) nr. 1013/2006 - affald, som er underlagt proceduren med forudgående skriftlig anmeldelse og samtykke - artikel 1, stk. 3 - overførsler, der er underlagt godkendelseskrav - direktiv 2008/98/EF - artikel 5, stk. 1 - begrebet »biprodukter« - forordning (EF) nr. 1069/2009 - artikel 3, nr. 1) - begrebet »animalske biprodukter« - overførsel af en blanding af animalske biprodukter og andre materialer)
      (2020/C 378/07)
      Processprog: nederlandsk
      
         Den forelæggende ret
      
      Gerechtshof Arnhem-Leeuwarden
      
         Part i hovedsagen
      
      XN (C-21/19), YO (C-22/19) og P. F. Kamstra Recycling BV (C-23/19)
      
         Konklusion
      
      
                  1)
               
               
                  Artikel 5, stk. 1, i Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver og artikel 3, nr. 1), i Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) skal fortolkes således, at et materiale, der ikke kan kvalificeres som »biprodukt« som omhandlet i den første af disse bestemmelser, ikke desto mindre kan anses for at være et »animalsk biprodukt« som omhandlet i den anden af de nævnte bestemmelser.
               
            
                  2)
               
               
                  Artikel 1, stk. 3, litra d), i Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald, som ændret ved Kommissionens forordning (EU) nr. 135/2012 af 16. februar 2012, skal fortolkes således, at overførsler af animalske biprodukter, der henhører under forordning nr. 1069/2009, ikke er omfattet af anvendelsesområdet for forordning nr. 1013/2006, som ændret ved forordning nr. 135/2012, medmindre der er tale om tilfælde, hvor det udtrykkeligt er fastsat i forordning nr. 1069/2009, at forordning nr. 1013/2006, som ændret ved forordning nr. 135/2012, finder anvendelse.
               
            
                  3)
               
               
                  Artikel 1, stk. 3, litra d), i forordning nr. 1013/2006, som ændret ved forordning nr. 135/2012, skal fortolkes således, at denne bestemmelse finder anvendelse på overførsel af en blanding af animalske biprodukter af kategori 3 som omhandlet i artikel 10 i forordning nr. 1069/2009 og andre materialer, der er kvalificeret som ikke-farligt affald som omhandlet i forordning nr. 1013/2006, som ændret ved forordning nr. 135/2012. Den andel, som de animalske biprodukter udgør i blandingen, er uden betydning i denne henseende.
               
            
         (1)  EUT C 139 af 15.4.2019.